Klokken 15 onsdag opstod der brand i en 10 kV transformatorstation i Hjørring. Branden var hurtigt slukket, men det tog omkring en times tid, før alle 600 berørte kunder fik strømmen igen, oplyser ingeniør Jens Ole Nissen fra ENV-net til TV2/Nord. Strømafbrydelsen omfattede el-kunder omkring Hirtshalsvejen - herunder en REMA 1000 forretning.

Referat:
Omkring 600 el-kunder mistede strømmen i dag, da der gik ild i en 10 kV transformatorstation ved Hirtshalsvejen i Hjørring.